

**REPUBLIKA HRVATSKA**

**ZAGREBAČKA ŽUPANIJA**

**OPĆINA DUBRAVICA**

MB: 02681587, OIB: 89243140464

Pavla Štoosa 3, 10293 Dubravica

Tel. 01/3399-360, fax: 01/3399-707

e-mail : opcina@dubravica.hr

[www.dubravica.hr](http://www.dubravica.hr)

**Općinski načelnik**

KLASA: 363-02/22-01/1

URBROJ: 238-40-01-22-1

Dubravica, 12. siječanj 2022. godine

Temeljem članka 38. Statuta Općine Dubravica („Službeni glasnik Općine Dubravica“ br. 01/2021) i članka 66. Zakona o komunalnom gospodarstvu („Narodne novine“ broj [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441), dalje u tekstu: Zakon) načelnik Općine Dubravica donosi

**ANALIZU I VREDNOVANJE UČINAKA UPRAVLJANJA KOMUNALNOM INFRASTRUKTUROM ZA 2022. GODINU**

|  |  |  |  |  |  |  |  |
| --- | --- | --- | --- | --- | --- | --- | --- |
| **Opis aktivnosti** | **Odgovorno tijelo/pravna osoba** | **Rok** | **Dokumenti/akti** | **Izvršeno DA/NE/PROVOĐENJE TIJEKOM 2022.G.** | **Kriterij /pokazatelj učinkovitosti** | **Cilj** | **Prijedlog/mjere za poboljšanje aktivnosti** |
| Donošenje godišnjeg Programa gradnje objekata i uređaja komunalne infrastrukture i Programa održavanja komunalne infrastrukture | Općinsko vijeće na prijedlog općinskog načelnika | Istovremeno sa donošenjem Plana Proračuna za narednu proračunsku godinu | Program gradnje objekata i uređaja komunalne infrastrukture; Program održavanja komunalne infrastrukture | DA | Program gradnje i Program održavanja komunalne infrastrukture mora sadržavati elemente određeni Zakonom o komunalnom gospodarstvu, uključujući opseg obavljenih poslova održavanja te izvore financiranja iz kojih je komunalna infrastruktura građena i održavana | Načela propisana odredbama Zakona o komunalnom gospodarstvu (čl. 4. Zakona) | **Uvesti sve elemente određene Zakonom u sadržaj Programa gradnje i Programa održavanja komunalne infrastrukture**  |
| Donošenje Izvješća o izvršavanju Programa gradnje objekata i uređaja komunalne infrastrukture i Izvješća o izvršavanju Programa održavanja komunalne infrastrukture | općinski načelnik podnosi Općinskom vijeću na usvajanje izvješća o izvršenju Programa gradnje i Programa održavanja komunalne infrastrukture za prethodnu kalendarsku godinu | Izvješća se podnose istodobno s izvješćem o izvršenju proračuna općine | Izvješće o izvršavanju Programa gradnje objekata i uređaja komunalne infrastrukture/Odluka o prihvaćanju Izvješća; Izvješće o izvršavanju Programa održavanja komunalne infrastrukture/Odluka o prihvaćanju Izvješća | Izvješća će općinski načelnik podnijeti Općinskom vijeću istodobno s izvješćem o izvršenju proračuna općine (čl. 71. i čl. 74. Zakona) najkasnije do 01. lipnja tekuće godine za prethodnu godinu (čl. 16. Pravilnika o polugodišnjem i godišnjem izvještaju o izvršenju proračuna) | Izvješća o izvršavanju Programa gradnje i Programa održavanja komunalne infrastrukture moraju sadržavati sve elemente određene Zakonom o komunalnom gospodarstvu koji su propisani i kod izrade Programa gradnje i Programa održavanja komunalne infrastrukture, uključujući opseg obavljanja poslova održavanja te izvore financiranja iz kojih je komunalna infrastruktura građena i održavana. Kod značajnijeg odstupanja ostvarenih rashoda za građenje/održavanje kom. infrastrukture u odnosu na planirane, navesti obrazloženje za odstupanje | Načela propisana odredbama Zakona o komunalnom gospodarstvu (čl. 4. Zakona). Potpuna obaviještenost Općinskog vijeća i javnosti o upravljanju komunalnom infrastrukturom. | **Uvesti u izvješća:****- sve elemente određeni za izradu Programa gradnje i Programa održavanja komunalne infrastrukture,** **- opseg obavljanja poslova održavanja,** **- izvore financiranja,****- obrazloženje za odstupanje kod značajnijeg odstupanja ostvarenih rashoda u odnosu na planirane** |
| Evidentiranje i redovito ažuriranje komunalne infrastrukture | Jedinstveni upravni odjel | Tijekom godine | Registar komunalne infrastrukture-2022.g. | PROVOĐENJE TIJEKOM 2022.G. | Kontinuirano nadopunjavanje podataka o evidentiranoj komunalnoj infrastrukturi te kontinuirano unošenje podataka o neevidentiranoj komunalnoj infrastrukturi u Registru komunalne infrastrukture (inventurni broj, naziv, kat.čestica, vlasništvo, status, dozvola, provedba u zk i katastru)  | Potpuno evidentiranje komunalne infrastrukture | **NEMA** |
| Poduzimanje aktivnosti radi upisa komunalne infrastrukture u zemljišne knjige te njihovo evidentiranje u katastru | Općinski načelnik i Jedinstveni upravni odjel | Tijekom godine kontinuirano, sukladno proračunskim mogućnostima | Geodetski elaborati izvedenog stanja komunalne infrastrukture | PROVOĐENJE TIJEKOM 2022.G. | Kontinuirano pribavljanje geodetskih elaborata izvedenog stanja komunalne infrastrukture, provođenje postupka proglašenja komunalne infrastrukture javnim dobrom u općoj uporabi u neotuđivom vlasništvu općine te njihovo dostavljanje nadležnom sudu i katastru radi upisa. Planira se u 2022.g. izrada geodetskog elaborata te provođenje postupka proglašenja kom.infrastrukture javnim dobrom u općoj uporabi za novo groblje u Rozgi, park kod općinske zgrade, zgrada mrtvačnice | Provedba upisa geodetskih elaborata kod nadležnog suda (zemljišnoknjižni sud) i evidentiranje elaborata u katastru odnosno proglašenje komunalne infrastrukture javno dobro u općoj uporabi u neotuđivom vlasništvu općine | **NEMA** |
| Vođenje analitičke evidencije komunalne infrastrukture | Jedinstveni upravni odjel | Tijekom godine kontinuirano | Analitička evidencija komunalne infrastrukture | PROVOĐENJE TIJEKOM 2022.G. | Nabavna, otpisana i sadašnja vrijednost svake komunalne infrastrukture/građevine/uređaja | Vođenje analitičke knjigovodstvene evidencije cjelokupne komunalne infrastrukture u skladu s odredbama Pravilnika o proračunskom računovodstvu i Računskom planu | **NEMA** |
| Vođenje popisnih lista za komunalnu infrastrukturu | Jedinstveni upravni odjel | Tijekom godine kontinuirano | Popis imovine i obaveza  | PROVOĐENJE TIJEKOM 2022.G. | Kontinuirano unositi podatke o građevinama komunalne infrastrukture u popisne liste | Popis imovine i obaveza krajem godine sadrži podatke o građevinama komunalne infrastrukture i podatke o drugoj dugotrajnoj imovini, pojedinačno u naturalnim i novčanim izrazima u skladu s odredbama Pravilnika o proračunskom računovodstvu i Računskom planu  | **NEMA** |
| Učinkovito održavanje nerazvrstanih cesta | Pravna osoba na temelju ugovora o povjeravanju komunalnih djelatnosti | Tijekom godine kontinuirano | Ugovor o održavanju nerazvrstanih cesta (šodranje, grabe, kanali) na području Općine Dubravica za razdoblje od 1. (jedne) godine (01.01.2022. – 31.12.2022.) | PROVOĐENJE TIJEKOM 2022.G. | 39 nerazvrstanih cesta, od toga 27 asfaltiranih nerazvrstanih cesta (17.198,39 metara dužine) i 12 makadamskih nerazvrstanih cesta (cca 5.000 m3); u 2022.g. planira se izrada geodetskih elaborata izvedenog stanja u svrhu proglašenja nerazvrstanih cesta kao javno dobro u općoj uporabi u vlasništvu Općine Dubravica te njihovog evidentiranja u katastru i zemljišnoj knjizi (I. odvojak Sv. Vida-produžetak u naselju Bobovec Rozganski, II. odvojak Sutlanske ceste-produžetak u naselju Vučilčevo, odvojak Kumrovečke-produžetak u naselju Bobovec Rozganske, produžetak ulice Horvatov brijeg u naselju Bobovec Rozganski); u 2022.g. planira se pojačano održavanje (nabava, doprema i ugradnja kamenog materijala, asfaltiranje, izrada bankina) nerazvrstanih cesta u lošijem stanju: Vinogradski put (dužina 500m), odvojak Zagrebačke (dužina 100m), II. Sutlanska (dužina 700m) i odvojak Otovačke-Vranaričić (dužina 150m); u 2022.g. se planira postavljanje betonskih cijevi oborinske odvodnje (10m) na raskrižju Rozganske ceste i Vinskog puta | ugradnja drobljenog kamenog materijala na svim makadamskim nerazvrstanim cestama, čišćenje graba i kanala, zatvaranje udarnih jama asfaltnom masom s ciljem sigurnosti i trajnosti cesta, cestovnih objekata te povećanja sigurnosti prometa | **NEMA** |
| Učinkovito održavanje košnje trave i raslinja uz nerazvrstane ceste | Trgovačko društvo Zaprešić d.o.o. | 2 puta godišnje  | Ugovor o povjeravanju komunalne djelatnosti na rok od 2. godine | PROVOĐENJE TIJEKOM 2022.G. i 2023.G. | strojna košnja trave uz nerazvrstane ceste, strojno orezivanje granja uz nerazvrstane ceste, obostrano, jedan otkos, dva puta godišnje, u svim naseljima (cca 40.300m obostrano) | Redovito održavanje trave i raslinja uz nerazvrstane ceste | **Potrebno sklapanje Ugovora o povjeravanju komunalne djelatnosti s trgovačkim društvom na rok od 2. godine** |
| Učinkovito održavanje javne površine na kojima nije dopušten promet motornim vozilima | Pravna osoba na temelju ugovora o povjeravanju komunalnih djelatnosti | Tijekom godine po potrebi | Ugovor o povjeravanju komunalne djelatnosti  | PROVOĐENJE TIJEKOM 2022.G. | održavanje nogostupa na području općine: 4 nogostupa (Dubravica-Vučilćevo-950m; Dubravica-Lugarski breg-1700m; Dubravica-Rozga-1000m; Bobovec Rozganski-1000m); u 2022.g. planira se izgradnja nogostupa na Kumrovečkoj cesti dužine 1260m na k.č.br. 2244/2 k.o. Dubravica (županijska cesta ŽC 2186) | Održavanje i popravak nogostupa s ciljem osiguravanja njihove funkcionalne ispravnosti  | **Potrebno sklapanje Ugovora o povjeravanju komunalne djelatnosti s pravnom osobom prema propisima o javnoj nabavi**  |
| Učinkovito održavanje javnih zelenih površina | Pravna osoba na temelju ugovora o povjeravanju komunalnih djelatnosti | 1-2 puta mjesečno, od travnja do studenog  | Ugovor o povjeravanju komunalne djelatnosti | PROVOĐENJE TIJEKOM 2022.G. | park kod općinske zgrade i dječje igralište (košnja trave, uklanjanje korova, prskanje protiv korova, orezivanje ukrasnog bilja, pranje opločnika, zaštita bilja prskanjem) | Redovito održavanje javnih zelenih površina, njega drveća i ukrasnog bilja u parku i dječjem igralištu, održavanje popločenih površina  | **Potrebna izmjena Odluke o komunalnim djelatnostima te prenošenje održavanja na pravnu osobu temeljem ugovora o povjeravanju komunalnih djelatnosti**  |
| Učinkovito održavanje javne rasvjete | Pravna osoba na temelju ugovora o povjeravanju komunalnih djelatnosti | Tijekom godine kontinuirano | Ugovor o održavanju javne rasvjete na području Općine Dubravica za razdoblje od 01.01.2022. do 31.12.2022. godine | PROVOĐENJE TIJEKOM 2022.G. | 567 novih LED svjetiljki javne rasvjete postavljenih u 2019.g.; 7 novih svjetiljki javne rasvjete postavljene u 2021.g.; u 2022. g. planira se postavljanje novih svjetiljki javne rasvjete ovisno o potrebama mještana | Redovito održavanje svjetiljki javne rasvjete, instalacija javne rasvjete | **NEMA** |
| Učinkovito održavanje građevina, uređaja i predmeta javne namjene | Pravna osoba na temelju ugovora o povjeravanju komunalnih djelatnosti | 1-2 puta mjesečno, od travnja do studenog  | Ugovor o povjeravanju komunalne djelatnosti | PROVOĐENJE TIJEKOM 2022.G. | Košnja trave i održavanje autobusnih stajališta u svim naseljima (ukupno 11 autobusnih stajališta), oglasnih ploča (10 kom), znakova ulica/naselja na nerazvrstanim cestama; u 2022.g. planira se postavljanje znakova za divljač na nerazvrstanim cestama | Održavanje postojećih autobusnih stajališta, oglasnih ploča, znakova s nazivom ulica/naselja na nerazvrstanim cestama | **Potrebna izmjena Odluke o komunalnim djelatnostima te sklapanje Ugovora o povjeravanju komunalne djelatnosti pravnoj osobi prema propisima o javnoj nabavi** |
| Učinkovito održavanje groblja | Pravna osoba na temelju ugovora o povjeravanju komunalnih djelatnosti | 1-2 puta mjesečno od travnja do studenog | Ugovor o povjeravanju komunalne djelatnosti | PROVOĐENJE TIJEKOM 2022.G. | Košnja trave na starom groblju u Rozgi, novom groblju u Rozgi, zelene površine oko zgrade mrtvačnice, orezivanje ukrasnog bilja, prskanje korova, pranje opločnika; na starom groblju planira se u 2022.g. uređenje staza oko kapelice na groblju i obnova ograde groblja; na novom groblju planira se u 2022.g. izgradnja novih grobnih mjesta i ograde groblja | Redovito održavanje (košnja) travnatih površina i zakorovljenih površina starog i novog groblja, održavanje staza na starom groblju, održavanje ukrasnog bilja, opločnika | **Potrebna izmjena Odluke o komunalnim djelatnostima te sklapanje Ugovora o povjeravanju komunalne djelatnosti pravnoj osobi prema propisima o javnoj nabavi** |
| Učinkovito održavanje čistoće javnih površina-zimsko održavanje | Pravna osoba na temelju ugovora o povjeravanju komunalnih djelatnosti | Tijekom zimskog razdoblje (studeni-ožujak) | Ugovor o zimskom održavanju nerazvrstanih cesta na području Općine Dubravica za razdoblje od 1. godine (01.01.2022. do 31.12.2022.g.) | PROVOĐENJE TIJEKOM 2022.G. | nerazvrstane ceste u svim naseljima: Lukavec-Lugarski brijeg, Kraj Gornji Dubravički-Pologi, Bobovec Rozganski, Vučilčevo, Prosinec, Dubravica-Rozga | osiguravanje sigurnosti prometa, prohodnosti javnih površina i provoznosti ceste u zimskom razdoblju, obuhvaća čišćenje snijega i leda s cesta i njihovo posipavanje | **NEMA** |
| Učinkovito održavanje čistoće javnih površina: strojno i ručno čišćenje nogostupa, uklanjanje otpada sa javnih površina | Trgovačko društvo Zaprešić d.o.o. | Dva puta godišnje | Ugovor o povjeravanju komunalne djelatnosti na rok od 2. godine | PROVOĐENJE TIJEKOM 2022.G. i 2023.g. | Nogostupi na području općine (Dubravica-Vučilćevo-950m; Dubravica-Lugarski breg-1700m; Dubravica-Rozga-1000m; Bobovec Rozganski-1000m); uklanjanje otpada iz sabirne jame | strojno i ručno čišćenje nogostupa, asfaltnog kolnika te četkanje, uklanjanje i zbrinjavanje otpada iz sabirne jame  | **Potrebno sklapanje Ugovora o povjeravanju komunalne djelatnosti s trgovačkim društvom na rok od 2. godine** |
| Učinkovito održavanje građevina javne odvodnje oborinskih voda | Pravna osoba na temelju ugovora o povjeravanju komunalnih djelatnosti | Tijekom godine po potrebi/nalogu; 2 puta godišnje | Ugovor o povjeravanju komunalne djelatnosti | PROVOĐENJE TIJEKOM 2022.G. | Taložnice oborinske odvodnje (10 kom) i otvorene betonske kanalice oborinske odvodnje | Redovito čišćenje taložnica i otvorenih betonskih kanalica odvodnje oborinskih voda u svrhu sprečavanja poplavljivanja odnosno izlijeva oborinske vode na prometnice  | **Potrebna izmjena Odluke o komunalnim djelatnostima na način uvođenja komunalne djelatnosti održavanja građevina javne odvodnje oborinskih voda te povjeravanje obavljanje kom.djelatnosti pravnoj osobi prema propisima o javnoj nabavi** |

Ova analiza objaviti će se na mrežnoj stranici Općine Dubravica i u Službenom glasniku Općine Dubravica.

NAČELNIK

Marin Štritof